બેઠકના બીજા તબક્કામાં મોરબી જિલ્લાના રાજકોટ લોકસભા ક્ષેત્રમાં આવતા મોરબી ગ્રામ્ય મંડલ તથા ટંકારા ગ્રામ્ય મંડલમાં પણ પ્રભારીઓની અધ્યક્ષતામાં પૂર્વ ધારાસભ્ય બાવનજીભાઈ મેતલીયાની ઉપસ્થિતિમાં હરભોલે હૉલ, શનાળા રોડ, મોરબી ખાતે બેઠક મળેલ જેમાં મોરબી ગ્રામ્ય મંડલ તથા ટંકારા ગ્રામ્ય મંડલની સંગઠનની હાલની સ્થિતિ એ સોપવામાં આવેલ જવાબદારીઓની સમીક્ષા કરવામાં આવેલ અને આવતી લોકસભા ચૂંટણી ૨૦૧૯ અનુસંધાને વિગતે તમામ મુદ્દાઓ અંગે વિસ્તૃત ચર્ચા કરવામાં આવેલ. તેમજ બંને ચરણની બેઠકમાં છેક બૂથ સુધીના કાર્યકર્તાઓને જવાબદારી સોપવા અંગે વિસ્તૃત ચર્ચા થયેલ તે ઉપરાંત આ વિસ્તારમાં જાહેર જીવનમાં જનસુવિધામાં સુધારો કરવા જરૂર જણાતા વિષયો પર ચર્ચા કરવામાં આવેલ તથા સમગ્ર બેઠકનું સંચાલન જિલ્લા ભાજપ મહામંત્રી જ્યોતિસિંહ જાડેજા દ્વારા કરવામાં આવેલ હોવાનું જિલ્લા ભાજપ કાર્યાલય પ્રભારી વિજયભાઇ લોખીલની યાદીમાં જણાવાયુ હતું.